આ બાબતને ધ્યાને લઈને ઈન્દિરાજીએ પ્રણવ મુખરજી(૩૪ વર્ષ)ને રાજ્યસભાના સંસદ બનાવ્યા. રાજ્યસભાના બજેટ પ્રસ્તાવ દરમિયાન પ્રણવ મુખરજીએ આંકડાકીય તથ્યો અદ્ભભૂત સ્પીચ આપી, જે વડાપ્રધાન ઈન્દિરા ગાંધીને સ્પર્શી હતી. બાદમાં, ઈન્દિરાજી પોતાની ઓફિસમાં ગયા અને નૌજવાન પ્રણવજીને મુલાકાત માટે બોલાવ્યા. તત્કાલિન વડાપ્રધાન ઈન્દિરા ગાંધીના વિશ્વાસુ તરીકે પ્રણવ મુખરજીની ઓળખ થવા માંડી હતી. તેઓ એમની સરકારમાં નાણાંપ્રધાન(૧૯૮૨-૮૪) હતાં. જોકે, ઈ.સ.૧૯૮૪માં ઈન્દિરાજીનું અવસાન થયું. હવે વડાપ્રધાન કોણ થશે ? સૌની ધારણા એવી હતી કે, ‘‘પ્રણવ મુખરજી જ વડાપ્રધાન બનશે !'' જોકે, તેમ થઈ શક્યું નહીં. રાજીવ ગાંધી વડાપ્રધાન બન્યા. પ્રણવજીએ કડવો ઘૂટ ગળી લીધો..